# МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ

# **ИЗПЪЛНИТЕЛНА АГЕНЦИЯ ПО ГОРИТЕ**

София, бул. „Христо Ботев” № 55, п.к. 1040, тел. централа 985 111 99, факс 981 37 36

**З А П О В Е Д**

На основание чл. 61, ал. 1, т. 1, ал. 3, т. 3 и чл. 63 от Закона за горите и заявление, постъпило в Изпълнителна агенция по горите с регистрационен индекс ИАГ-22953/ 13.10.2020 година,

**Н А Р Е Ж Д А М:**

**1**. Учредявам **безсрочен** **сервитут** върху поземлени имоти в горски територии – частна държавна собственост, с обща площ на сервитутната зона 0,168 дка (сто шестдесет и осем квадратни метра), за изграждане и обслужване на подземен водопровод за минерална вода за обект: „Трасе на нов подземен водопровод за минерална вода от сондаж № 5 „Горски пункт“, който се намира в ПИ 10450.136.74 в местност „Башкова чука/Разсадника“ до „Цех за бутилиране на минерална вода“ в ПИ 10450.503.1206 по КК на гр. Велинград, общ. Велинград, обл. Пазарджик“, в полза на **юридическо лице**. Засягат се горски територии, в района на дейност на Териториално поделение „Държавно горско стопанство Алабак” към ДП „Южноцентрално държавно предприятие” – Смолян, представляващи служещи поземлени имоти:

1.1. С идентификатор 10450.136.79 в гр. Велинград, община Велинград, област Пазарджик, по кадастралната карта и кадастралните регистри, одобрени със Заповед РД-18-1214/06.06.2018 г. на изпълнителния директор на АГКК, адрес на поземления имот: местност Бистрица, с площ 671 кв. м, номер по предходен план: 136079, съседи: 10450.136.37, 10450.136.83, 10450.136.41, съгласно скица № 15-88882/29.01.2020 г., издадена от Служба по геодезия, картография и кадастър – гр. Пазарджик.

Поземленият имот е частна държавна собственост съгласно Акт № 7292 от 20.01.2020 г. за частна държавна собственост, издаден от областния управител на област Пазарджик, вписан в Служба по вписванията – Велинград с вх. рег. № 178 от 24.01.2020 г., акт № 123, том I, дв. вх. № 177.

**Площта на сервитутната зона е в размер на 68 кв. м** и е определена с координатите на граничните точки, съгласно комбинирана скица на сервитута в поземлен имот с идентификатор **10450.136.79** по кадастралната карта на гр. Велинград, изработена от правоспособно лице, изпълняващо дейностите по геодезия, картография и кадастър.

2. С идентификатор 10450.136.83 в гр. Велинград, община Велинград, област Пазарджик, по кадастралната карта и кадастралните регистри, одобрени със Заповед РД-18-1214/06.06.2018 г. на изпълнителния директор на АГКК, адрес на поземления имот: местност Бистрица, с площ 909 кв. м, номер по предходен план: 136083, съседи: 10450.136.37, 10450.136.36, 10450.136.41, 10450.136.79, съгласно скица № 15-50143/ 20.01.2020 г., издадена от Служба по геодезия, картография и кадастър – гр. Пазарджик.

Поземленият имот е частна държавна собственост съгласно Акт № 7271 от 16.12.2019 г. за частна държавна собственост, издаден от областния управител на област Пазарджик, вписан в Служба по вписванията – Велинград с вх. рег. № 2600 от 20.12.2019 г., акт № 120, том IX, дв. вх. № 2586.

**Площта на сервитутната зона е в размер на 100 кв. м** и е определена с координатите на граничните точки, съгласно комбинирана скица на сервитута в поземлен имот с идентификатор **10450.136.83** по кадастралната карта на гр. Велинград, изработена от правоспособно лице, изпълняващо дейностите по геодезия, картография и кадастър.

**2**. Сервитутът се учредява въз основа на подробен устройствен план – парцеларен план, одобрен с влязло в сила Решение № 239/29.07.2020 г. по Протокол № 10 на Общински съвет - Велинград, за **обслужване** **на господстващ** поземлен имот с идентификатор 10450.503.1206 в гр. Велинград, община Велинград, област Пазарджик, ул. Никола Вапцаров № 105, по кадастралната карта и кадастралните регистри, одобрени със Заповед РД-18-1214/06.06.2018 г. на изпълнителния директор на АГКК, вид собственост: частна, вид на територията: урбанизирана, начин на трайно предназначение: за друг вид производствен, складов обект, площ: 6113 кв. м, стар номер 7012, квартал 4651, парцел II, съседи: 10450.136.100, 10450.136.37, 10450.503.1153, 10450.503.1231, 10450.503.1275, 10450.503.1862, собственост на юридическо лице, съгласно справка, направена в кадастрално-административната информационна система на АГКК.

**3**. За учредяване на сервитута по т. 1 **юридическото лице** да заплати:

**3.1**. **Цена** за учредяване на безсрочен сервитут в размер на **7 592,00 лева** (седем хиляди петстотин деветдесет и два лева), вносима по банкова сметка на Изпълнителна агенция по горите в БНБ – ЦУ София.

Цената е определена въз основа на докладите за оценка, описани в заповедта, в които определената цена за учредяване на безсрочен сервитут е по-висока от данъчните оценки за право на ползване, с което са спазени изискванията на чл. 43, ал. 2 от Закона за държавната собственост.

На основание чл. 40 от Наредбата за оценка на поземлени имоти в горски територии, докладите за оценка на поземлените имоти са възложени за проверка на независим оценител, с който Изпълнителна агенция по горите има сключен договор № 8/25.01.2019 г. Оценките са изготвени коректно, видно от становище на независимия оценител с регистрационен индекс ИАГ-25702/11.11.2020 г.

**3.2**. **Данък** върху цената за учредяване на безсрочен сервитут, по реда на чл. 47, ал. 2 от Закона за местните данъци и такси в размер, определен от общинския съвет и вносим в съответната община по местонахождението на имотите.

**3.3**. **Режийни разноски** върху стойността на учредения сервитут по реда на § 3 от Преходните и заключителни разпоредби на Правилника за прилагане на Закона за държавната собственост в размер две на сто върху определената цена, на стойност **151,84 лева** (сто петдесет и един лева и осемдесет и четири стотинки), вносими по банковата сметка на Изпълнителна агенция по горите.

**3.4**. **Цена на дървесината на корен в сегашна възраст** не се дължи, тъй като сервитутното право не засяга насаждения, които да се оценяват, видно от докладите за оценка.

**3.5**. **Цена за компенсационно залесяване,** по реда на чл. 86, ал. 5 от Закона за горите, не се дължи, видно от Протокол от 03.11.2020 г., утвърден от директора на Регионална дирекция по горите – Пазарджик.

**4**. Цената по т. 3.1 се заплаща в **тримесечен срок** от влизането в сила на акта за учредяване на сервитута.

**5**. След заплащане на сумите по т. 3 и представяне на платежните документи, изпълнителният директор на Изпълнителна агенция по горите сключва договор за учредяване на безсрочен сервитут. Договорът подлежи на вписване в службата по вписвания по местонахождение на имотите.

**6**. Правата на **юридическото лице**, в чиято полза се учредява сервитута, се погасяват в случай, че цената не бъде заплатена в срока по т. 4.

**7**. Титулярят на сервитута по т. 1 е длъжен за своя сметка да поддържа територията, върху която е учреден сервитутът, в състояние, което гарантира безопасната експлоатация на обекта по т. 1 от настоящата заповед, съгласно чл. 67 от Закона за горите.

**8**. Настоящата заповед да се публикува по реда на чл. 85 от Закона за горите на интернет страницата на Изпълнителна агенция по горите, да се съобщи на заявителя и копие от нея да се изпрати на директора на Регионална дирекция по горите – Пазарджик, на директора на ДП „Южноцентрално държавно предприятие” – Смолян, на директора на Териториално поделение „Държавно горско стопанство Алабак” и на директора на дирекция „Финанси и управление на собствеността” в Изпълнителна агенция по горите.

Контрол по заплащане на определените цена за учредяване на безсрочен сервитут, данък и режийни разноски възлагам на директора на дирекция „Финанси и управление на собствеността” в Изпълнителна агенция по горите, а по изпълнението на заповедта в останалата й част – на директора на Регионална дирекция по горите – Пазарджик.

***Заповедта да се съобщи и чрез поставяне на таблото за обявления в Териториално поделение „Държавно горско стопанство Алабак” в тридневен срок от получаването й, при спазване на изискванията за защита на личните данни.***

***Заповедта може да бъде обжалвана по реда на Административнопроцесуалния кодекс, пред министъра на земеделието, храните и горите или пред съответния административен съд, чрез изпълнителния директор на Изпълнителна агенция по горите в 14 – дневен срок от съобщаването й.***

ПА/ИАГ